Author: Owner
Last saved by: Goran Stojic

ODBOR ZA IMENOVANJE SKUPŠTINE GRADA NIŠA 

   Marija Ranđelović za direktora Narodnog univerziteta 

*Marija Ranđelović, master pedagoških nauka predložena je na sednici Odbora za imenovanje za novog direktora Narodnog univerziteta Niš, dok je Igor Novaković predložen za  predsednika Nadzornog odbora  JKP „Naisus“ Niš
*Puno zemerki na predložene kandidate 

           Marija Ranđelović, master pedagoških nauka predložena je na sednici Odbora za imenovanje za novog direktora Narodnog univerziteta Niš, dok je Igor Novaković predložen za  predsednika Nadzornog odbora  JKP „Naisus“ Niš. Na istoj sednici su predloženi i novi članovi upravnih odbora Narodnog muzeja i Narodne biblioteka „Stevan Sremac“, a radi se o kandidatima Nemanji Nikoliću, strukovnom sanitarno ekološkom inženjeru i Draganu Mirkoviću, saobraćajnom tehničaru. Usvojeni predlozi  biće dostavljeni Skupštini grada Niša i odbornicima na odlučivanje. Na sednici je, ipak, bilo dosta zamerki na predložene kandidate. Slavoljub Vlajković je ispred SPS-a i predlagača  nikih kandidata naglasio, a odgovarajući zamerkama,  da mesto direktora nije pozicija na kojoj bi se mladi ljudi učili da rukovode, već je potrebno da kandidati imaju u biografiji neki profesionalni razvojni put.
          „Marija Ranđelović se godinama bavi vaspitanjem i dece i omladine i odraslih ljudi, a  poznata je i u oblasti kulture jer iza nje stoji nekoliko izdatih knjiga. Ona je iskusna mlada osoba  koja je svoje znanje već potvrdila u radu u ostalim  ustanovama u gradu jer je bila i direktor Doma učenika srednjih škola“, istako je Slavoljub Vlajković, odbornik SPS-a koji je u ovom slučaju i predlagač.
         „I kada se radi o Igoru Novakoviću argumneti su isti. On je već bio na rukovodećim mestima, bio je direktor Jugoistoka i ima dovoljno znanja za funkciju za koju se imenuje. Nisam protiv toga da se za neke funkcije imenuju mladi ljudi, ali mesto direktora ili predsednika Nadzornog odbora ne može da bude funkcija na kojoj bi se neko učio da se bavi određenim poslom. Kandidati u ovom slučaju moraju da imaju biografiju sa razvojnim putem što je slučaj kod oba kandidata“, istako je Vlajković, ali nije želeo da komentariše pitanje novinara koja se odnosilo na krivičnu prijavu protiv Igora Novakovića.
        „U zakonu o javnim preduzećima nigde ne stoji da protiv predloženog lica ne sme da se vodi postupak i samim tim ne postoji nikakva prepreka da Igor Novaković bude na funkciji za koju se predlaže“, dodatno je objasnio Ivan Jovanović, predsednik Odbora za imenovanje. „Potreban je samo dokumnet da on nije osuđivan na kaznu dužu od šest meseci“.
       Najviše zamerki na predloge imala je Radmila Popović ispred Niške inicijative čija se glavna zamerka odnosila na to da se na funkcijama samo rotiraju jedni te isti ljudi, da nema mladih kadrova te da nema vanstranačkih ličnosti.
        „Sada Socijalistička partija Srbije predlože za direktora Narodnog univerziteta i za predsednika Nadzornog odbora JKP „Naissus“ kadrove koji su poznati od ranije i koji se već duže vremena rotiraju na funkcijama potvrđujući praksu „jednom direktor, uvek direktor“, ističe Radmila Popović. „Na taj način se stvara praksa da neko, ko u stranci postigne neki  nivo pozicioniranja, uvek imati zagarantovano mesto i funkciju“.
        Ona je dodala da je posebno iznenađena predlozima za članove upravnih odbora ustanova u kulturi.
        „Za upravne odbore ustanove kulture delegiraju se osobe koje se prvi put na zvaničan način sreću sa  radom institucija kulture“, kazala je Radmila Popović i istakla da se boji da će takav odnos prema institucijama koje neguju kulturu istu dovesti do jedan potpuno nizak nivo.
                                   V.Petrović
LEG:PREDLOZI UZ DOSTA PRIMEDBI:sednica odbora za imenovanje
LEG:ODBOR, PA SKUPŠTINA:predlozi odbornicima na odlučivanje

(Projekat „Nišlije se uključuju u odlučivanje“ sufinansiran iz budžeta grada Niša)